สีผสมอาหารสีน้ำเงินที่ใช้กันแพร่หลาย อาจช่วยรักษาโรคไขสันหลังอักเสบได้
งานวิจัยในสหรัฐที่เปิดเผยเมื่อวันจันทร์ระบุว่า สีผสมอาหารสีน้ำเงินที่ใช้กันอย่างแพร่หลาย และปลอดภัยนั้น อาจช่วยรักษาความเสียหายที่เกิดจ
คณะนักวิจัยจากศูนย์การแพทย์มหาวิทยาลัยRochesterในรัฐนิวยอร์ค ซึ่งนำโดยศาสตราจารย์ Maiken Nedergaard ทำการทดสอบกับหนูทดลอง และรายงานผลว่า สีผสมอาหารที่เรียกกันว่า Brilliantblue G หรือ BBGซึ่งใกล้เคียงกับสีผสมอาหารสีน้ำเงิน FD&C Blue หมายเลข1 ที่ใช้กันอยู่ทั่วไป มีคุณสมบัติสามารถยับยั้งอาการเจ็บปวด และความเสียหายในไขสันหลังได้ด็อกเตอร์ Steven Goldman หนึ่งในคณะนักวิจัยระบุว่าปัจจุบันยังไม่มีการรักษาที่มีประสิทธิภาพเพียงพอสำหรับผู้ป่วยโรคไขสันหลังอักเสบทางคณะนักวิจัยจึงหวังว่างานวิจัยครั้งนี้ จะช่วยนำไปสู่การพัฒนาตัวยาที่ปลอดภัยและใช้ได้จริงเพื่อให้แก่ผู้ป่วยหลังจากเกิดอาการอักเสบขึ้น โดยมีเป้าหมายเพื่อลดความเจ็บปวด หรือความเสียหายรอบที่2 ของไขสันหลังที่คาดว่าจะเกิดขึ้น เมื่อเซลล์ประสาทในสมองหรือไขสันหลังถูกทำลายเซลล์เหล่านั้นมักจะปล่อยสารเคมีบางชนิดออกมาซึ่งทำให้เซลล์รอบๆ ตายตามไปด้วยหนึ่งในสารเคมีดังกล่าวคือ Adenosine triphosphate หรือ ATP ซึ่งตามปกติจะเป็นสารเคมีที่ช่วยให้เซลล์ทำงาน แต่หากเซลล์ประสาทได้รับหรือถูกกระตุ้นด้วยATP มากเกินไป ก็จะส่งผลให้เซลล์ประสาทนั้นตายได้การยับยั้งกระบวนการที่ว่านี้จึงเป็นส่วนสำคัญในการปกป้องความเสียหายที่ลุกลามออกไปหลังจากเกิดอาการเส้นเลือดในสมองอุดตันหรือไขสันหลังอักเสบ คณะนักวิจัยพบว่าสีผสมอาหารสีน้ำเงินหรือ BBG มีคุณสมบัติที่กำลังมองหากันอยู่โดยสี BBG จะช่วยลดความเจ็บปวดรุนแรง เมื่อเกิดอาการไขสันหลังอักเสบและเท่าที่พบยังไม่มีพิษร้ายแรงชัดเจนใดๆต่อร่างกาย มีเพียงผลข้างเคียง ที่อาจทำให้ผิวหนังของผู้ที่ได้รับสีBBG นี้เข้าไปเปลี่ยนเป็นสีฟ้าชั่วคราวหรืออาจมีการติดเชื้อแบคทีเรียในร่างกาย โดยผู้ป่วยต้องได้รับ BBG ทันทีหลังจากเกิดการอักเสบหรือเจ็บปวดขึ้น สำหรับสีผสมอาหาร FD&C Blue หมายเลข 1 นี้ รายงานระบุว่าปัจจุบันถูกนำมาบริโภคในสหรัฐมากกว่า 1ล้านปอนด์ต่อปีหรือเฉลี่ยคนละ 16 มิลลิกรัมต่อวัน โดยใช้ผสมในอาหารต่างๆ ให้มีสีน้ำเงินรวมทั้งในขนมช็อคโกแลตเคลือบน้ำตาลเม็ดเล็กๆ หลากสี M&Mด้วยนะครับ แต่ใครที่ฟังรายงานชิ้นนี้แล้วรีบร้อนจะไปซื้อ M&M เม็ดสีน้ำเงินมาทาน ขอให้อดใจไว้ก่อน เพราะศาสตราจารย์ Nedergaard กล่าวว่า ยังต้องมีการวิจัยเพิ่มเติมอีกมาก ในเรื่องนี้ก่อนที่จะทดลองใช้กับมนุษย์ซึ่งทางคณะนักวิจัยหวังว่าหากใช้ได้ผลจริง สีผสมอาหารสีน้ำเงินนี้ อาจนำมาใช้ในการรักษาโรคไขสันหลังอักเสบได้ภายในเวลาไม่กี่ปีข้างหน้าและเมื่อถึงเวลานั้น ใครที่บอกว่าสีที่ใช้ผสมในอาหารมีแต่โทษหาประโยชน์ไม่ได้เลยอาจจะต้องเปลี่ยนมุมมองใหม่